Solway Group

Solway Investment Group Limited Suitzan egoitza duen meatzaritza eta metalen nazioarteko talde pribatua da. Ipar Mazedonian, Ukrainan, Indonesian eta Guatemalan egiten dituzte lanak. Aleksandr Bronstein da taldearen sortzailea, egungo zuzendaritza batzordeko presidentea Dan Bronstein da, bere semea.

 Egitura 
Maltan erregistraturiko Solway Holding LTD konpainiaren pean ageri da, Suitzako Solway Investment Group, eta bere enpresa subsidiarioak: Mazedoniako Busim Dooel Radovish; Ukrainako Pobuzhsky Ferronikel Plant; Guatemalako Compañia Procesadora de Niquel de Izabal SA eta Compañia Guatemalteca de Niquel SA; Argentinako Minera San Jorge; Kongoko Kaminex Limited; Filipinetako Homonhon Chromite; Indonesiako Aquila Nickel LTD eta Asera Bahoomahi Sorowallo; eta Errusiako, KurilGeo.

Mining Secrets ikerketaren arabera, gutxienez 23 sozietaterekin harremantzen da Solway, horietako batzuk paradisu fiskaletan erregistratuak.

 Kritikak 
Enpresari hainbat hutsegite edo okerreko jokabide leporatu dizkiote, ingurumenaren aurkako delituak barne, Guatemalan egindako operazioetan. Enpresa banku-transakzio susmagarrietan inplikatuta egon da.

2023ko ekainaren 20an ARGIA aldizkariak salatu zuen Guatemalako kasuari buruz Paolina Albani kazetariari egindako elkarrizketa ezabatzea eta 15.000 euro ordaintzea eskatu diola Solway multinazionalak.

 Erreferentziak 

 Kanpo estekak 

Kategoria:Meatze-enpresak
Kategoria:Suitzako enpresak